Case ID: 1057360
Sentence 13: Apellyasiya Məhkəməsi iş materiallarını araşdıraraq o nəticəyə gəlmişdir ki, məhkəmə müdafiəsi təminatı əsas insan və vətəndaş hüquqları və azadlıqları sırasında olmaqla, eyni zamanda bütün digər hüquq və azadlıqların təminatı kimi qəbul olunur, belə ki, bu hüququn təmin edilməsi, öz növbəsində, pozulmuş hüquq və azadlıqları qanunvericilikdə nəzərdə tutulan hədlər çərçivəsində səmərəli müdafiə və bərpa edə bilən ədalət mühakiməsinin həyata keçirilməsini şərtləndirir, ədalət mühakiməsi vasitəsilə insan hüquq və azadlıqlarının təminatı sisteminin universal xarakteri, həmçinin şəxsin qanunsuz və əsassız inzibati orqanların hərəkət və hərəkətsizliyindən müdafiə olunması məqsədilə müvafiq məhkəmələrə şikayət etmək imkanlarını əhatə edir, insan və vətəndaş hüquqlarının və azadlıqlarının həyata keçirilməsi isə məhdudlaşıdırıla bilməz, bütün fiziki və hüquqi şəxslər də özlərinin qanunla qorunan hüquq və azadlıqlarını, eləcə də maraqlarını qorumaq və təmin etmək məqsədi ilə qanunla müəyyən edilmiş qaydada məhkəmə müdafiəsindən istifadə edə bilər, bu zaman nəzərə alınmalıdır ki, məhkəməyə müraciət hüququ mütləq hüquq deyildir və şəxsin məhkəməyə yazılı müraciətinin qəbul olunması üçün bəzi şərtlər, məhdudiyyətlər müəyyən olunmuş, bu növ məhdudiyyətlərdən biri də iddia tələbi ilə qanunla müəyyən edilmiş müddət ərzində məhkəməyə müraciət edilməsidir, hazırki işdə iddiaçı buraxılmış prosessual müddətin bərpa edilməsi barədə ərizəsində müddəti ötürməsinin onun iradəsindən asılı olmadığını bildirmiş, iddiaçı şikayətində ailə və maddi vəziyyəti, habelə savadsızlığı ucbatından vaxtında məhkəməyə müraciət etmədiyini qeyd etsə də, iddiaçının qərarların mövcudluğundan uzun müddət məlumatı olmuş, lakin həmin vaxt məhkəməyə müraciət etməmiş, iddiaçı tərəfindən iddia qaldırılması üçün müəyyən edilmiş müddət ötürülmüş, habelə müddətin üzrlü hesabedilməsi üçün tutarlı sübutlar təqdim edilməmiş, halbuki, müddətin bərpa edilməsi üçün üzrlü səbəblər dedikdə elə hallar nəzərdə tutulur ki, iddia verilməsi üçün müəyyən olunmuş müddətdə, şəxsin iddia verməsinə yönələn hərəkətləri etməsinə mane olsun və ya başqa şəkildə qeyri-mümkün etsin, baxılan iş üzrə prosessual müddətin bərpası üçün bu cür əsaslar müəyyən olunmamış, iddiaçının məhkəməyə müraciət etməsinə imkan verməyən ailə vəziyyəti barədə sübutlar təqdim olunmamış, həmçinin sahibkar kimi fəaliyyət göstərən şəxs olaraq iddiaçının savadsızlığı barədə irəli sürdüyü dəlil də qəbul olunmazdır.